pythainlp/thaigov-v2-corpus-22032023 huggingface dataset:
วันอาทิตย์ที่ 22 สิงหาคม 2564
ปลัด สธ.ยันรัฐบาลไม่ปิดกั้นเอกชนนำเข้าวัคซีนโควิด 19
ปลัดกระทรวงสาธารณสุข ยันรัฐบาลไม่ปิดกั้นเอกชนนำเข้าวัคซีนโควิด 19  อย.พร้อมอำนวยความสะดวกเปิดช่องทางในการขอขึ้นทะเบียน หากเอกสารครบพิจารณาภายใน 30 วัน
ปลัดกระทรวงสาธารณสุข ยันรัฐบาลไม่ปิดกั้นเอกชนนำเข้าวัคซีนโควิด19 อย.พร้อมอำนวยความสะดวกเปิดช่องทางในการขอขึ้นทะเบียน หากเอกสารครบพิจารณาภายใน30วัน
วันนี้ (22สิงหาคม2564)นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ถึงการนำเข้ายาหรือวัคซีนจากต่างประเทศ ว่า รัฐบาลไม่เคยปิดกั้นภาคเอกชนในการนำเข้าวัคซีนโควิด19สำหรับกรณีเอกชนที่ต้องการนำเข้าวัคซีนโควิด19เช่น โรงพยาบาลเอกชน ต้องมายื่นเป็นผู้รับอนุญาตนำหรือสั่งยาเข้ามาในราชอาณาจักรก่อน จากนั้นจึงยื่นขอขึ้นทะเบียนวัคซีนโควิด19อีกครั้ง ซึ่งเป็นไปตามหลักปฏิบัติสากล เนื่องจากผู้รับอนุญาตนำเข้าต้องเป็นผู้รับผิดชอบต่อคุณภาพและความปลอดภัยของวัคซีนที่นำเข้ามาในราชอาณาจักร
นายแพทย์เกียรติภูมิ กล่าวต่อว่า สำหรับเอกชนรายใดประสงค์จะนำเข้าวัคซีนโควิด สามารถดำเนินการได้ยื่นขอเป็นผู้รับอนุญาตนำเข้าวัคซีนมาขึ้นทะเบียนได้ที่ อย. เพื่ออำนวยความสะดวกทาง อย.ได้ระดมสรรพกำลังและเร่งดำเนินการพิจารณาประเมิน ทั้งด้านคุณภาพ ความปลอดภัย ประสิทธิผลและการบริหารจัดการความเสี่ยงของวัคซีน หากส่งเอกสารครบถ้วนตามที่กำหนดจะใช้เวลาในการพิจารณาไม่เกิน30วัน
ปัจจุบัน สำนักงานคณะกรรมการอาหารและยา (อย.) ได้อนุมัติทะเบียนวัคซีนโควิด19แล้ว จำนวน6รายการ ได้แก่ วัคซีนแอสตร้าเซนเนก้า นำเข้าโดยบริษัท แอสตร้าเซนเนก้า (ประเทศไทย) จำกัด,วัคซีนโคโรนาแวค ของบริษัท ซิโนแวค ไลฟ์ไซเอ็นซ์ จำกัด นำเข้าโดยองค์การเภสัชกรรม,วัคซีนจอห์นสันแอนด์จอห์นสัน นำเข้าโดยบริษัท แจนเซ่น ซีแลค จำกัด,วัคซีนโมเดอร์นา นำเข้าโดยบริษัท ซิลลิค ฟาร์มา จำกัด,วัคซีนของซิโนฟาร์ม นำเข้าโดยบริษัท ไบโอจีนีเทค จำกัด และวัคซีนโคเมอร์เนตีของไฟเซอร์ นำเข้าโดย บริษัท ไฟเซอร์ ประเทศไทย จำกัด (ข้อมูล ณ วันที่24มิถุนายน2564)
ผู้ที่ต้องการขึ้นทะเบียนเกี่ยวกับผลิตภัณฑ์สุขภาพหรือวัคซีนในช่วงที่มีการระบาดของโควิด19สามารถรับบริการหรือสอบถามข้อมูลเพิ่มเติมได้ที่ สายด่วนOSSCหมายเลข02 -5907606และ02- 1148181 ,แอพพลิเคชั่นไลน์ :@OSSC_FDA ,อีเมล :OSSC@fda.moph.go.thหรือลงทะเบียนใช้บริการคำปรึกษาออนไลน์ผ่านระบบE-consultได้ที่ลิงค์http://privus.fda.moph.go.th
**************************** 22สิงหาคม2564
********************************
วันพุธที่ 23 มิถุนายน 2564
พม. จัดโครงการเสริมทักษะและสร้างความตระหนักรู้ในการป้องกันตนเองของสตรีในสถานการณ์ความรุนแรง
พม. จัดโครงการเสริมทักษะและสร้างความตระหนักรู้ในการป้องกันตนเองของสตรีในสถานการณ์ความรุนแรง
วันนี้ (23 มิ.ย. 64) เวลา 09.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีเปิด “โครงการเสริมทักษะและสร้างความตระหนักรู้ในการป้องกันตนเองของสตรีในสถานการณ์ความรุนแรง” โดยมีนางจินตนา จันทร์บำรุง อธิบดีกรมกิจการสตรีและสถาบันครอบครัว กล่าวรายงาน พร้อมด้วยคณะผู้บริหารกระทรวง พม. เข้าร่วมงาน และรับชมการสาธิตศิลปะป้องกันตนเองในสถานการณ์ความรุนแรงโดย CHOI’s TAEKWONDO (ชอย เทควันโด) ณ บริเวณห้องโถง ชั้น 1 กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กทม.
นายจุติ กล่าวว่า ปัจจุบันสตรีต้องประสบปัญหาความรุนแรงในทุกมิติของชีวิต ซึ่งจากรายงานข้อมูลสถานการณ์ด้านความรุนแรงในครอบครัวรวมถึงสถานการณ์ความรุนแรงและภัยคุกคามทางเพศที่ปรากฏเป็นข่าว พบว่าจำนวนผู้เสียหายที่เป็นเยาวชนมีมากขึ้น และผู้กระทำมักเป็นคนที่ใกล้ชิด หรือเป็นคนที่ไว้วางใจ สิ่งเหล่านี้สะท้อนให้เห็นว่าสถานการณ์ความรุนแรง ไม่ใช่เรื่องไกลตัวอีกต่อไป โดยเฉพาะในช่วงสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ส่งผลกระทบต่อเศรษฐกิจและสังคมของประเทศอย่างรุนแรง ส่งผลให้ปัญหาความรุนแรงในรูปแบบต่างๆ เพิ่มมากขึ้น ทั้งนี้ กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) จึงได้จัด “โครงการเสริมทักษะและสร้างความตระหนักรู้ในการป้องกันตนเองของสตรีในสถานการณ์ความรุนแรง” เพื่อมุ่งเน้นการเสริมสร้างทักษะการป้องกันตนเองของสตรีในสถานการณ์ความรุนแรง และเพื่อส่งเสริมให้เครือข่ายมีส่วนร่วมในการพัฒนาศักยภาพสตรีให้สามารถป้องกันตนเองจากสถานการณ์ความรุนแรง โดยเริ่มจากศิลปะการป้องกันตัวอย่างเทควันโด ซึ่งได้รับความร่วมมือจากสมาคมกีฬาเทควันโดแห่งประเทศไทย และสถาบันชอยเทควันโด
นายจุติ กล่าวต่อไปว่า สำหรับโครงการดังกล่าว ได้กำหนดจัดขึ้นระหว่างเดือนกรกฎาคม - กันยายน 2564 โดยมีรูปแบบการดำเนินงานเป็น 2 กิจกรรม ได้แก่ 1. กิจกรรมเสริมสร้างทักษะการป้องกันตัวของสตรีในสถานการณ์ความรุนแรง (ศิลปะการป้องกันตัว) ดำเนินการอบรมทุกวันอาทิตย์ ระหว่างเดือนกรกฎาคม – สิงหาคม 2564 ณ โรงเรียนวัดประชาระบือธรรม ซึ่งมีกลุ่มเป้าหมายที่เข้าร่วมโครงการประกอบด้วย เยาวชนและสตรี อายุ 15 - 35 ปี จากชุมชนในพื้นที่เขตดุสิต โดยมีโค้ช เช ยอง ซอก หัวหน้าผู้ฝึกสอนนักกีฬาเทควันโดทีมชาติไทย ให้คำแนะนำ และกำกับดูแล และ 2. การจัดทำคู่มือเพื่อเสริมสร้างทักษะการป้องกันตัวของสตรีในสถานการณ์ความรุนแรง (ฉบับการ์ตูน) เพื่อเผยแพร่ไปยังหน่วยงานต่างๆ และประชาชนทั่วไป
นายจุติ กล่าวเพิ่มเติมว่า โครงการนี้ เป็นอีกหนึ่งโครงการนำร่องเล็กๆ ของกระทรวง พม. ที่จะช่วยให้สตรีสามารถช่วยเหลือตนเองและเอาตัวรอดเพื่อลดความสูญเสียที่อาจเกิดขึ้นได้ อย่างไรก็ตาม การป้องกันและแก้ไขปัญหาความรุนแรงต่อสตรี ต้องอาศัยความร่วมมือจากทุกภาคส่วน ทั้งภาครัฐ ภาคเอกชน และภาคประชาสังคม ซึ่งรวมไปถึงการปรับเปลี่ยนทัศนคติของทุกคน ในการไม่เพิกเฉย เมื่อพบการทำร้ายสตรีอีกด้วย ทั้งนี้ หากประชาชนถูกกระทำความรุนแรงและต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง
วันจันทร์ที่ 4 กรกฎาคม 2565
สธ.เผย BA.4/BA.5 เพิ่มขึ้น แต่ยังไม่พบรุนแรงมากขึ้น ย้ำวัควีนเข็มกระตุ้นช่วยสู้เชื้อ
กระทรวงสาธารณสุขเผยสัดส่วนโอมิครอน BA.4/BA.5 ในประเทศไทยเพิ่มขึ้น พบประมาณ 51% แต่ยังไม่พบความรุนแรงมากขึ้น ผู้ป่วยในโรงพยาบาลเพิ่มขึ้นอาจมาจากการติดเชื้อที่มากขึ้น
กระทรวงสาธารณสุขเผยสัดส่วนโอมิครอนBA.4/BA.5 ในประเทศไทยเพิ่มขึ้น พบประมาณ 51% แต่ยังไม่พบความรุนแรงมากขึ้น ผู้ป่วยในโรงพยาบาลเพิ่มขึ้นอาจมาจากการติดเชื้อที่มากขึ้น ขณะที่สัดส่วน BA.4/BA.5 ในผู้ป่วยปอดอักเสบและใส่ท่อช่วยหายไม่ได้แตกต่างจากผู้ป่วยกลุ่มอื่น แม้กลุ่มตัวอย่างยังน้อย จึงขอให้โรงพยาบาลส่งตรวจมากขึ้น ย้ำสวมหน้ากาก ล้างมือ เว้นระยะห่าง ฉีดวัคซีนเข็มกระตุ้นช่วยสู้กับเชื้อได้
วันนี้ (4 กรกฎาคม 2565) ที่กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ พร้อมด้วย นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ ดร.นพ.อาชวินทร์โรจนวิวัฒน์ ผู้อำนวยการสถาบันวิจัยวิทยาศาสตร์สาธารณสุข แถลงข่าวการเฝ้าระวังโควิด 19 สายพันธุ์BA.4 และ BA.5 ว่า จากการตรวจสายพันธุ์เบื้องต้นช่วงวันที่ 25 มิถุนายน - 1 กรกฎาคม 2565 พบว่าเป็นสายพันธุ์โอมิครอน 100% จำนวนนี้เป็นสายพันธุ์ย่อย BA.4/BA.5 ครึ่งหนึ่งคือ 51.58% เพิ่มขึ้นจาก 2 สัปดาห์ก่อนที่พบจากประมาณ 6.7% และ 44.3% คาดว่าอีกไม่นานจะแทนที่ตัวเก่า BA.2 ซึ่งขณะนี้พบ 47.15% ส่วนผู้ป่วยในโรงพยาบาลที่เริ่มกลับมาพบมากขึ้นนั้น ยังไม่ชัดเจนว่าเกิดจากเชื้อ BA.4/BA.5 ทำให้มีความรุนแรงเพิ่มขึ้น ซึ่งยังต้องรอการพิสูจน์ เนื่องจากตามปกติเมื่อมีการติดเชื้อมากขึ้น สัดส่วนของผู้ป่วยอาการหนักก็จะเพิ่มมากขึ้นตามไปด้วย
ทั้งนี้ จากการเก็บข้อมูลตัวอย่างกลุ่มที่ผู้ติดเชื้อรายใหม่เพื่อสำรวจภาพรวมของประเทศ จำนน 175 ราย เป็นBA.4/BA.5 ประมาณ 35.8% เมื่อแยกดูตามกลุ่มต่าง ๆ พบว่า กลุ่มบุคลากรทางการแพทย์ 44 ราย พบ 29.5% กลุ่มผู้ติดเชื้อที่มีค่า CT ต่ำหรือติดเชื้อเยอะ 19 ราย พบ 29.5% และกลุ่มที่มีอาการรุนแรง 11 ราย
พบ 36.4% ก็จะเห็นว่าสัดส่วนไม่ได้แตกต่างกัน จึงยังไม่ปรากฏว่ามีความรุนแรงจาก BA.4/BA.5 เมื่อเทียบกับ BA.2 เดิม เพียงแต่กลุ่มผู้ป่วยอาการรุนแรงยังมีตัวอย่างน้อย 11 ราย จึงขอความร่วมมือโรงพยาบาลส่งตรวจในกลุ่มคนไข้อาการหนักใส่ท่อช่วยหายใจมากขึ้น ก็จะทำให้ตัวเลขทางสถิติแม่นยำมากขึ้น ส่วนผู้เสียชีวิตยังไม่พบ BA.4/BA.5 ยังเป็น BA.2
“ย้ำว่ามาตรการส่วนบุคคลยังจำเป็น ทั้งการใส่หน้ากาก ล้างมือ เลี่ยงไปกิจกรรมสถานที่แออัด แม้ไม่ได้บังคับแต่ขอให้เป็นสุขนิสัย รวมถึงฉีดวัคซีนเข็มกระตุ้นเพื่อให้ภูมิคุ้มกันสูงมากพอก็จะสู้กับสายพันธุ์ใหม่ ๆ ได้ โดยเฉพาะกลุ่ม 608” นพ.ศุภกิจกล่าว
************************************** 4 กรกฎาคม 2565
วันพฤหัสบดีที่ 12 พฤษภาคม 2565
ธอส. จัดแผง 4 โปรแรง!! สินเชื่อบ้านดอกเบี้ยปีแรกเพียง 2.60% ต่อปี ลุ้น Surprise ดอกเบี้ยต่ำสุด ๆ  ในช่วง Golden Minute ที่งาน Money Expo กรุงเทพฯ 2022
ธอส. ร่วมงาน “มหกรรมการเงินกรุงเทพฯ ครั้งที่ 22 Money Expo 2022” จัดขึ้นวันที่ 12-15 พฤษภาคม 2565 @อิมแพค เมืองทองธานี
ธนาคารอาคารสงเคราะห์ รวบรวม 4 ผลิตภัณฑ์ทางการเงิน และโปรโมชั่นสุดพิเศษร่วมงาน “มหกรรมการเงินกรุงเทพฯ ครั้งที่ 22 Money Expo 2022” นำโดยสินเชื่อบ้านอัตราดอกเบี้ยต่ำปีแรก 2.60% ต่อปี พร้อมลุ้น Surprise สินเชื่อช่วง Golden Minute อัตราดอกเบี้ยต่ำสุด ๆ สลากออมทรัพย์ ธอส. ลุ้นรางวัลสูงสุดถึง 2 ล้านบาท บ้านมือสองคุณภาพดีกว่า 230 รายการ ราคาขายต่ำสุดเพียง 175,000 บาท และลุ้นรับของที่ระลึกมากมาย จัดขึ้นวันที่ 12-15 พฤษภาคม 2565 @อิมแพค เมืองทองธานี
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. ร่วมงาน “มหกรรมการเงินกรุงเทพฯ ครั้งที่ 22 Money Expo 2022” เพื่อเพิ่มโอกาสให้ประชาชนในกรุงเทพฯ และปริมณฑล ได้เข้าถึงผลิตภัณฑ์ทางการเงินของธนาคารได้มากขึ้น ด้วย 4 โปรโมชั่นสุดพิเศษ 1.สินเชื่อบ้านอัตราดอกเบี้ยต่ำปีแรก 2.60% ต่อปี เฉลี่ย 3 ปีแรกเพียง 2.917% ผ่อนชำระนานสูงสุดถึง 40 ปี ให้กู้ครอบคลุมทุกวัตถุประสงค์หลัก อาทิ ซื้อบ้าน/คอนโดมิเนียม ปลูกสร้าง และรีไฟแนนซ์ จองสิทธิ์ภายในงาน ยื่นคำขอกู้ตั้งแต่วันที่ 12 พฤษภาคม – 15 มิถุนายน 2565 และทำนิติกรรมภายในวันที่ 29 กรกฎาคม 2565 2.นาทีทอง Golden Minute พบกับ Surprise สินเชื่อบ้านอัตราดอกเบี้ยต่ำสุด ๆ เปิดจองสิทธิ์ผ่าน Mobile Application : GHB ALL ในวันอาทิตย์ที่ 15 พฤษภาคม 2565 ระหว่างเวลา 15.00-15.15 น. จองก่อนได้ก่อน กรอบวงเงินจำกัด
3.สลากออมทรัพย์ ธอส. ให้ผลตอบแทนดี โอกาสถูกรางวัลสูง นำโดย ชุดขาลเพิ่มพูน หน่วยละ 1,000 บาท ผลตอบแทนหน้าสลาก 0.30% ต่อปี และมีโอกาสรับผลตอบแทนผันแปร 0.70% ต่อปี รวมรับผลตอบแทนสูงสุด 1% ต่อปี (เงื่อนไขเป็นไปตามที่ธนาคารกำหนด) พร้อมโอกาสลุ้นรางวัลที่ 1 มูลค่ารางวัลละ 2 ล้านบาท และ
4.บ้านมือสอง ธอส. คุณภาพดี ทำเลเด่น ในกรุงเทพฯ ปทุมธานี นนทบุรี และสมุทรปราการ กว่า 230 รายการ จำหน่ายพร้อมส่วนลดสูงสุด 30% จากราคาปกติ ราคาขายต่ำสุดเพียง 175,000 บาท พร้อมสิทธิ์ผ่อนดาวน์ดอกเบี้ย 0% ต่อปี นานสูงสุดถึง 24 เดือน
ทั้งนี้ ลูกค้าที่ใช้บริการผลิตภัณฑ์การเงินตามเงื่อนไขและระยะเวลาที่ธนาคารกำหนด ได้รับของที่ระลึกฟรี!! อาทิ บัตรกำนัลห้องพัก เครื่องอุ่นถ้วยกาแฟ และกระเป๋าพับอเนกประสงค์ โดยมหกรรมการเงินกรุงเทพฯ ครั้งที่ 22 จะจัดขึ้นระหว่างวันที่ 12-15 พฤษภาคม 2565 @อิมแพค เมืองทองธานี สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL และ www.ghbank.co.th
วันอังคารที่ 21 ธันวาคม 2564
เห็นชอบงบเพิ่ม 642 ล้าน เยียวยาโควิดแก่นักเรียนกลุ่มตกหล่น
วันศุกร์ที่ 17 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบงบประมาณเพิ่มเติมแก่โครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการระบาดของโรคโควิด-19 จำนวน 642 ล้านบาท จากเดิมที่เคยอนุมัติไปแล้วกว่า 23,000 ล้านบาท เพื่อให้นักเรียนกลุ่มเป้าหมายที่ยังไม่ได้รับความช่วยเหลือรวมกว่า 321,000 คน ได้แก่ กลุ่มตกหล่น เช่น นักเรียนในสังกัดกองบัญชาการตำรวจตระเวนชายแดน และ รร.มหิดลวิทยานุสรณ์ กว่า 15,000 คน นักเรียนระดับการศึกษาขั้นพื้นฐานและ ปวช. ในสถานศึกษาสังกัดสำนักงาน กศน. กว่า 230,000 คน และ เด็กเล็กในศูนย์พัฒนาเด็กเล็ก สถานรับเลี้ยงเด็กเล็กกลางวัน และโรงเรียนอนุบาล กว่า 74,000 คน เพื่อช่วยเหลือเยียวยาความเดือดร้อนและบรรเทาภาระของผู้ปกครองให้ครอบคลุมครบทุกกลุ่ม
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 22 กรกฎาคม 2564
ผู้ตรวจดีอีเอส ติดตามการดำเนินงานสำคัญตามภารกิจกระทรวงฯ เขตตรวจราชการที่ 5 จ.พัทลุง
ผู้ตรวจดีอีเอส ติดตามการดำเนินงานสำคัญตามภารกิจกระทรวงฯ เขตตรวจราชการที่ 5 จ.พัทลุง
เมื่อวันที่22กรกฎาคม2564 นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานการประชุมตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคมประจำปีงบประมาณพ.ศ.2564ร่วมกับหน่วยงานภายใต้สังกัดผ่านระบบประชุมทางไกลโดยมีดร.สุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมด้วยณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมทั้งนี้เพื่อติดตามการดำเนินงานที่สำคัญตามภารกิจกระทรวงฯจ.พัทลุง(เขตตรวจราชการที่5)โดยหน่วยงานสังกัดกระทรวงฯในพื้นที่ได้สรุปผลการดำเนินงานความคืบหน้างาน/โครงการต่างๆ รวมทั้งผลกระทบต่อการดำเนินงานที่เกี่ยวข้องในสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ซึ่งแต่ละหน่วยงานได้มีการปรับตัวและรูปแบบการทำงานให้สอดคล้องกับสถานการณ์ปัจจุบันทั้งนี้ที่ประชุมได้รับฟังปัญหาและอุปสรรคการดำเนินงานในพื้นที่พร้อมให้ข้อแนะนำ/แนวทางแก้ไขที่สอดคล้องกับนโนบายหลักของกระทรวงฯรวมทั้งให้กำลังใจหัวหน้าหน่วยงานและเจ้าหน้าที่ทุกคนในการร่วมมือร่วมใจกันทำงานบนพื้นฐานความปลอดภัยและความรับผิดชอบต่อสังคมในสถานการณ์การแพร่ระบาดของโรคติดเชื้อไวรัสโคโรนา2019ต่อไป
********
วันพุธที่ 3 พฤศจิกายน 2564
กรมอนามัย เผย โรงเรียนกว่า 3.5 หมื่นแห่ง ผ่านการประเมิน Thai Stop COVID Plus เปิดเรียน On-site ได้อย่างปลอดภัย
อธิบดีกรมอนามัย เผย เปิดเรียนแบบ On-site ภาพรวมโรงเรียนปฏิบัติตามมาตรการอย่างเคร่งครัด โดยมีโรงเรียนผ่านการประเมิน Thai Stop COVID Plus กว่า 3.5 หมื่นแห่ง หลังเปิดเรียนทุกแห่งต้องประเมินและรายงานข้อมูลผ่านระบบ MOE COVID
อธิบดีกรมอนามัย เผย เปิดเรียนแบบOn-site ภาพรวมโรงเรียนปฏิบัติตามมาตรการอย่างเคร่งครัด โดยมีโรงเรียนผ่านการประเมิน Thai Stop COVID Plus กว่า 3.5 หมื่นแห่ง หลังเปิดเรียนทุกแห่งต้องประเมินและรายงานข้อมูลผ่านระบบ MOE COVID พร้อมจัดเตรียมแผนเผชิญเหตุ ขอความร่วมมือประชาชนหลังผ่อนคลายให้รับประทานอาหาร ดื่มเครื่องดื่มแอลกอฮอล์ภายในร้าน คงเข้มมาตรการ UP ช่วยลดความเสี่ยงที่จะรับและแพร่เชื้อโควิดได้
วันนี้ (3 พฤศจิกายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์สุวรรณชัย วัฒนายิ่งเจริญชัย ให้สัมภาษณ์ว่า ก่อนจะเปิดเรียนแบบOn-site ในวันที่ 1 พ.ย. 2564ได้รับความร่วมมือจากโรงเรียนเข้าร่วมการประเมินความพร้อมผ่านThai Stop COVID Plus และเข้มงวดในมาตรการป้องกันโรคโควิด 19 ที่กำหนดไว้ เช่น เว้นระยะห่างระหว่างบุคคล จัดอนามัยสิ่งแวดล้อม การระบายอากาศภายในอาคาร การทำความสะอาด คุณภาพน้ำอุปโภคบริโภค และการจัดการขยะ เป็นต้น โดยมีโรงเรียนเข้าร่วมการประเมิน Thai Stop COVID Plus 37,149 แห่ง ผ่านการประเมินครบทุกข้อ 35,114 แห่ง สามารถเปิดเรียนได้อย่างปลอดภัย ที่เหลืออยู่ระหว่างการปรับปรุงก่อนเปิดโรงเรียน ซึ่งต้องผ่านการรับรองจากคณะกรรมการควบคุมโรคติดต่อจังหวัดอีกครั้ง และเมื่อเปิดเรียนแล้วยังคงต้องเฝ้าระวัง ติดตามประเมินและรายงานข้อมูลผ่าน MOE COVID ของกระทรวงศึกษาธิการอย่างต่อเนื่อง
“ขอให้มั่นใจว่าโรงเรียนที่จะเปิดการเรียนการสอนได้นั้นต้องมีมาตรการครบถ้วน มีการเฝ้าระวังและประเมินความเสี่ยงเป็นระยะ ทุกแห่งมีแผนเผชิญเหตุ หากพบการติดเชื้อสามารถจัดการได้ทันที เช่น กรณีที่เกิดความเสี่ยงไม่จำเป็นต้องปิดทั้งโรงเรียน อาจปิดเพียงแค่ห้องเรียน ชั้น หรืออาคารเรียน เพื่อให้เกิดผลกระทบน้อยที่สุดแต่หากพบการระบาดเป็นกลุ่มก้อนขนาดใหญ่ จะต้องมีการพิจารณาอีกครั้ง อย่างไรก็ตาม แม้ขณะนี้ทั้งเด็กนักเรียน บุคลากร ผู้ปกครอง จะฉีดวัคซีนได้ครอบคลุมมากแล้ว แต่ทุกคนยังต้องปฏิบัติตามมาตรการUniversal Prevention อย่างเคร่งครัด ทั้งเว้นระยะห่าง สวมหน้ากากตลอดเวลา ล้างมือบ่อยๆ” นายแพทย์สุวรรณชัยกล่าว
นายแพทย์สุวรรณชัยกล่าวต่อว่า ในส่วนข้อกังวลเมื่อผ่อนคลายกิจกรรมกิจการต่างๆ โดยเฉพาะเปิดให้รับประทานอาหารและดื่มเครื่องดื่มแอลกอฮอล์ภายในร้านได้ จะทำให้เกิดความเสี่ยงติดเชื้อโควิดเพิ่มขึ้นนั้น เมื่อมีการถอดหน้ากากความเสี่ยงจะเพิ่มมากขึ้น ถ้ามีการดื่มแอลกอฮอล์ร่วมด้วย อาจเกิดความครึกครื้นมีการพูดจาสังสรรค์มากขึ้น ขาดสติ จนไม่สามารถควบคุมพฤติกรรมตนเองได้ การเคร่งครัดการป้องกันตนเองจะลดลง ทำให้ยิ่งมีความเสี่ยงที่จะได้รับเชื้อโควิดได้ จึงขอให้ดื่มในปริมาณที่พอเหมาะ มีความรับผิดชอบต่อตนเองและผู้อื่น ส่วนร้านอาหารที่มีการจำหน่ายเครื่องดื่มแอลกอฮอล์ต้องควบคุมกำกับ ถ้าปฏิบัติได้ทั้ง 2 ส่วนก็จะสามารถลดความเสี่ยงที่จะรับและแพร่เชื้อโควิดได้
**************************** 3 พฤศจิกายน 2564
วันเสาร์ที่ 27 พฤศจิกายน 2564
รมว.เฮ้ง ขานรับ ข้อสั่งการนายก เร่งเยียวยากลุ่มนักร้อง นักดนตรี สถานบันเทิง
รมว.เฮ้ง ขานรับ ข้อสั่งการนายก เร่งเยียวยากลุ่มนักร้อง นักดนตรี สถานบันเทิง
เมื่อวันที่27พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานเปิดเผยว่าตามที่ท่านนายกรัฐมนตรีและรมว.กลาโหมพล.อ.ประยุทธ์จันทร์โอชาได้มีความห่วงใยกลุ่มนักร้องนักดนตรีและอาชีพที่เกี่ยวข้องโดยเฉพาะกลุ่มคนทำงานบันเทิงกลางคืนจากผลกระทบโควิด-19จึงได้มีข้อสั่งการในการประชุมศบค.ชุดใหญ่ให้ผมในฐานะรัฐมนตรีว่าการกระทรวงแรงงานดูแลเยียวยาผู้ที่ได้รับผลกระทบทั้งผู้ประกอบการลูกจ้างนักดนตรีกลุ่มคนบันเทิงกลางคืนเนื่องจากมีความจำเป็นที่จะต้องเตรียมความพร้อมก่อนการเปิดให้บริการนั้นซึ่งปรากฏว่าเมื่อวานนี้(26พ.ย.64)กลุ่มคนบันเทิงกลางแจ้งนำโดยนายสุวิทย์กิตติธนานนท์ประธานกลุ่มคนบันเทิงงานกลางแจ้งซึ่งคนทำงานเหล่านี้ประกอบด้วยนักร้องนักดนตรีลิเกแตรวงลำตัดหมอลำดีเจแดนซ์เซอร์และอาชีพที่เกี่ยวพันซึ่งไม่ใช่กลุ่มคนบันเทิงกลางคืนได้มาเข้าพบผมและยื่นหนังสือเรียกร้องขอให้กระทรวงแรงงานหาแนวทางช่วยเหลือเยียวยาเพื่อบรรเทาความเดือดร้อนและขอให้ปลดล็อคให้แสดงดนตรีได้จากเดิมวันที่15มกราคม2565มาเป็น15ธันวาคม2564โดยกลุ่มนักแสดงจะปฏิบัติตามมาตรการของศบค.อย่างเคร่งครัด
นายสุชาติกล่าวต่อว่าจากการหารือรับฟังในรายละเอียดพบว่ากลุ่มดังกล่าวไม่ได้เป็นกลุ่มนักร้องนักดนตรีกลางคืนแต่เป็นกลุ่มนักร้องนักดนตรีกลางแจ้งซึ่งพวกเขาต้องการให้รัฐบาลเปิดให้สามารถทำการแสดงในงานต่างๆได้ในช่วงก่อนเทศกาลปีใหม่เพราะถือเป็นโอกาสในการทำมาหากินหลักปีละครั้งเนื่องจากที่ผ่านมาได้รับผลกระทบจากโควิด-19ไม่สามารถทำการแสดงได้จึงไม่มีรายได้มาเป็นเวลานานผมเห็นว่าเพื่อเป็นการบรรเทาความเดือดร้อนจึงได้สั่งการให้นำเข้ามาหารือในที่ประชุมศบค.โดยเร่งด่วนเพื่อขอให้กลุ่มคนบันเทิงเหล่านี้สามารถทำการแสดงกลางแจ้ง ส่วนประเด็นการช่วยเหลือเยียวยานั้นกระทรวงแรงงานจะประสานหารือร่วมกับสภาพัฒน์ฯเพื่อหาแนวทางที่เหมาะสมในการช่วยเหลือเยียวยาต่อไป
รมว.แรงงานยังกล่าวถึงการดูแลเยียวยาผู้ที่ได้รับผลกระทบทั้งผู้ประกอบการลูกจ้างนักดนตรีกลุ่มคนบันเทิงกลางคืนตามข้อสั่งการนายกรัฐมนตรีที่ให้กระทรวงแรงงานเข้าไปดูแลนั้นเบื้องต้นจะเชิญตัวแทนสมาคมชมรมเครือข่ายนักร้องนักแสดงนักดนตรีและผู้ประกอบการสถานบันเทิงคลับผับบาร์มาประชุมหารือเพื่อรับฟังปัญหาและข้อเสนอแนะในวันจันทร์ที่จะถึงนี้เพื่อหาแนวทางให้การช่วยเหลือเยียวยาโดยเร่งด่วน
“ท่านนายกรัฐมนตรีได้มีความห่วงใยและให้ความสำคัญกับการดูแลช่วยเหลือกลุ่มคนทำงานทุกสาขาอาชีพที่ได้รับผลกระทบจากโควิด-19โดยเฉพาะกลุ่มนักร้องนักดนตรีและอาชีพที่เกี่ยวข้องซึ่งกระทรวงแรงงานจะเร่งดูแลเยียวยาผู้ที่ได้รับผลกระทบทั้งผู้ประกอบการลูกจ้างกลุ่มเหล่านี้ให้ได้รับการช่วยเหลือทุกคนทุกกลุ่มอย่างเร่งด่วนตามนโยบายรัฐบาลโดยไม่ทิ้งใครไว้ข้างหลัง”นายสุชาติกล่าวในท้ายสุด
ด้านนายสุวิทย์กิตติธนานนท์ประธานกลุ่มคนบันเทิงงานกลางแจ้งกล่าวภายหลังจากการประชุมว่าขอบคุณท่านนายกรัฐมนตรีและรัฐมนตรีว่าการกระทรวงแรงงานที่มีเมตตาไม่ลืมกลุ่มคนบันเทิงงานกลางแจ้งอย่างพวกเรารู้สึกชื่นใจชื่นชมในความเมตตาปราณีของท่านที่เข้าใจความเดือดร้อนและเชื่อมต่อให้ศบค.ได้พิจารณาความช่วยเหลือเพราะเราไม่ใช่คนทำงานในสถานที่ปิดเหมือนในผับในบาร์แต่เราเป็นนักร้องลูกทุ่งลูกกรุงลิเกหมอลำลำตัดและแตรวงต่างๆที่แสดงกลางแจ้งในงานศพงานบวชนาคต่างๆถ้าปลดล็อคตรงนี้ได้เราจะลืมตาอ้าปากได้
+++++++++++++++++++
กองเผยแพร่และประชาสัมพันธ์
27พฤศจิกายน2564
วันจันทร์ที่ 11 เมษายน 2565
นายกฯ กำชับจนท. เปิดช่องทางพิเศษเร่งระบายรถในจุดหนาแน่น บังคับใช้กฎหมายอย่างเคร่งครัด ตั้งเป้าลดอุบัติเหตุ หวังสงกรานต์เป็นเทศกาลแห่งความสุขและปลอดภัย
นายกฯ กำชับจนท. เปิดช่องทางพิเศษเร่งระบายรถในจุดหนาแน่น บังคับใช้กฎหมายอย่างเคร่งครัด ตั้งเป้าลดอุบัติเหตุ หวังสงกรานต์เป็นเทศกาลแห่งความสุขและปลอดภัย มอบสธ.ประเมินสถานการณ์การติดเชื้อหลังสงกรานต์
วันนี้ (11 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงการเดินทางในห้วงเทศกาลสงกรานต์ ซึ่งคาดว่าประชาชนจะเริ่มทยอยออกเดินทางและจะมีการเดินทางกลับภูมิลำเนามากที่สุดในวันพรุ่งนี้ (12 เมษายน 2565) จึงกำชับเจ้าหน้าที่ตำรวจ ทุกหน่วยงานที่เกี่ยวข้อง กวดขันวินัยการจราจรทุกรูปแบบ เปิดช่องทางพิเศษเป็นระยะ ๆ เพื่อเร่งระบายปริมาณรถที่หนาแน่นในบางช่วง พร้อมทั้งกำชับเรื่องประสิทธิภาพในการขับขี่ของผู้ขับขี่รถโดยสารสาธารณะ ต้องผ่านการตรวจวัดแอลกอฮอล์และสารเสพติด เพื่อป้องกันอุบัติเหตุ และมีส่วนช่วยร่วมกันรับผิดชอบต่อชีวิตผู้โดยสารเดินทางกลับบ้านอย่างปลอดภัย ขณะเดียวกันก็ต้องการบริหารกำลังพลให้เหมาะสมเพื่อให้บริการประชาชนได้อย่างมีประสิทธิภาพ พร้อมขอบคุณและให้กำลังใจเจ้าหน้าที่ผู้ปฏิบัติงานทุกคน
โฆษกประจำสำนักนายกรัฐมนตรี ยังกล่าวว่า นายกรัฐมนตรี ยังขอทุกคนเฝ้าระวังร่วมกันเพื่อป้องกันการแพร่ระบาดในช่วงวันหยุดยาวนี้ ด้วยการปฏิบัติตามมาตรการป้องกันตัวเอง Universal Prevention สูงสุด ทุกพื้นที่ที่มีการจัดกิจกรรมสงกรานต์ต้องปฏิบัติตามมาตรการ Covid Free Setting อย่างเข้มข้น ทั้งนี้ ได้มอบหมายกระทรวงสาธารณสุขให้เตรียมประเมินสถานการณ์หลังสงกรานต์โดยหวังว่า หลังเทศกาลยอดผู้ป่วยอยู่ในเกณฑ์ที่สามารถควบคุมได้
สำหรับ ยอดผู้ติดเชื้อโควิด-19 รายใหม่วันนี้ (11 เมษายน 2565) รวม 22,387 ราย จำแนกเป็น ผู้ป่วยจากในประเทศ 22,300 ราย ผู้ป่วยมาจากต่างประเทศ 87 ราย ผู้ป่วยสะสม 1,682,437 ราย (ตั้งแต่ 1 มกราคม 2565) หายป่วยกลับบ้าน 27,680 ราย หายป่วยสะสม 1,465,615 ราย (ตั้งแต่ 1 มกราคม 2565) และผู้ป่วยกำลังรักษา245,575 ราย โดยมีผู้เสียชีวิต 105 ราย ในขณะที่จำนวนผู้ป่วยปอดอักเสบรักษาตัวอยู่ในโรงพยาบาล 2,065 ราย เฉลี่ยจังหวัดละ 27 ราย อัตราครองเตียง ร้อยละ 30.1
-------------
วันอาทิตย์ที่ 1 พฤษภาคม 2565
โฆษกรัฐบาลเผย นายกฯ แนะศธ. เดินหน้าโครงการ “พาน้องกลับมาเรียน” พัฒนาระบบสารสนเทศทางการศึกษา ป้องกันเด็กนักเรียนหลุดออกจากระบบ ส่งเสริมโอกาสทางการศึกษาอย่างเท่าเทียม
โฆษกรัฐบาลเผย นายกฯ แนะศธ.เดินหน้าโครงการ “พาน้องกลับมาเรียน” พัฒนาระบบสารสนเทศทางการศึกษา ป้องกันเด็กนักเรียนหลุดออกจากระบบ ส่งเสริมโอกาสทางการศึกษาอย่างเท่าเทียม ให้ รร.เตรียมพร้อมมาตรการสาธารณสุขก่อนเปิดเรียนแบบ On Site ภาคเรียนที่ 1 กลางเดือนนี้
วันที่ 1 พฤษภาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะ ผอ.ศบค. มอบกระทรวงศึกษาธิการ กำชับสถานศึกษาดำเนินการตามมาตรการสาธารณสุขสำหรับสถานศึกษา ตามแนวทาง 7 มาตรการเข้ม ได้แก่ 1. ประเมิน TSC+ และรายงานผลผ่าน MOE COVID อย่างต่อเนื่อง 2. ทำกิจกรรมแบบกลุ่มย่อย Small Bubble 3. อาหารตามหลักสุขาภิบาลอาหารและหลักโภชนาการ 4. อนามัยสิ่งแวดล้อม ทั้งอากาศ ความสะอาด น้ำ ขยะ 5. School Isolation มีแผนเผชิญเหตุและซักซ้อม 6. Seal Route ดูแลการเดินทางจากบ้านไปโรงเรียน และ 7. School Pass นักเรียน ครู และบุคลากรในสถานศึกษา ได้รับวัคซีนจำนวนมากที่สุดอย่างน้อย 85% เพื่อสร้างความปลอดภัยให้กับครู นักเรียน และบุคลากรของโรงเรียน ก่อนโรงเรียนจะเริ่มเปิดภาคเรียนที่ 1 รูปแบบ On Site ในกลางเดือนนี้
ทั้งนี้ นายกรัฐมนตรียังสนับสนุนกระทรวงศึกษาธิการในการดำเนินการภายใต้โครงการ “พาน้องกลับมาเรียน” พัฒนาระบบสารสนเทศและเทคโนโลยีการจัดการศึกษา เพื่อใช้ในการจัดการศึกษา ตรวจสอบ และติดตาม การเข้าเรียนของนักเรียน รวมทั้งตรวจสอบปัญหาที่เกิดขึ้นกับนักเรียน เพื่อพิจารณาแนวทางการให้ความช่วยเหลืออย่างเร่งด่วน ทั้งยังป้องกันเด็กนักเรียนหลุดออกจากระบบ และยังเป็นการส่งเสริมโอกาสทางการศึกษาอย่างเท่าเทียม
สถานการณ์การแพร่ระบาดของโควิด – 19 วันนี้ พบผู้ป่วยติดเชื้อรายใหม่ รวม 11,535 ราย จำแนกเป็น ผู้ป่วยจากในประเทศ 11,480 ราย ผู้ป่วยมาจากต่างประเทศ 55 ราย ผู้ป่วยสะสม 2,039,049 ราย (ตั้งแต่ 1 มกราคม 2565) หายป่วยกลับบ้าน 22,022 ราย หายป่วยสะสม 1,924,384 ราย (ตั้งแต่ 1 มกราคม 2565) ผู้ป่วยกำลังรักษา 140,989 ราย เสียชีวิต 91 ราย จำนวนผู้ป่วยปอดอักเสบรักษาตัวอยู่ในโรงพยาบาล 1,751 ราย เฉลี่ยจังหวัดละ 23 ราย อัตราครองเตียง ร้อยละ 23.4
วันพฤหัสบดีที่ 10 มีนาคม 2565
โฆษกรัฐบาลเผย นายกรัฐมนตรีรับทราบเหตุลอบวางระเบิดยะลา สั่งเจ้าหน้าที่ติดตามผู้ก่อเหตุ มอบผู้ว่าฯเยี่ยมให้กำลังใจผู้บาดเจ็บและให้การช่วยเหลืออย่างเต็มที่
โฆษกรัฐบาลเผย นายกรัฐมนตรีรับทราบเหตุลอบวางระเบิดยะลา สั่งเจ้าหน้าที่ติดตามผู้ก่อเหตุ มอบผู้ว่าฯเยี่ยมให้กำลังใจผู้บาดเจ็บและให้การช่วยเหลืออย่างเต็มที่
วันที่ 10 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบรายงานเกิดเหตุคนร้าย ลอบวางระเบิด ขณะเจ้าหน้าที่ออกลาดตระเวนด้วยรถยนต์ บนถนนสาย 410 ยะลา-เบตง ถึงบริเวณ บ.เงาะกาโป หมู่ 3 ต.บันนังสตา อ.บันนังสตา จ.ยะลา ทำให้เจ้าหน้าที่ ทพ.ฉก. 30 และประชาชนบริเวณใกล้เคียงได้รับบาดเจ็บ
นายกรัฐมนตรีสั่งการด่วนให้เจ้าหน้าที่ฝ่ายความมั่นคงเร่งติดตามผู้ก่อเหตุ และเพิ่มกำลังเฝ้าระวังตลอดเส้นทางคมนาคม รวมถึงเส้นทางรางและถนนในพื้นที่เกิดเหตุ พร้อมให้รายงานความคืบหน้าให้ทราบอย่างต่อเนื่องด้วย
นายธนกรฯ กล่าวว่า สำหรับผู้ที่ได้รับบาดเจ็บ นายกรัฐมนตรีได้มอบหมายให้ผู้ว่าราชการจังหวัดยะลาหรือหัวหน้าส่วนราชการเป็นผู้แทนนายกฯ เดินทางไปเยี่ยมผู้ได้รับบาดเจ็บที่โรงพยาบาล รวมถึงตรวจเยี่ยมประชาชนบริเวณที่เกิดเหตุ เพื่อเป็นขวัญกำลังใจและเร่งให้ความช่วยเหลืออย่างเต็มที่ พร้อมกำชับฝ่ายความมั่นคงในพื้นที่ ปรับแผนและวางมาตรการรักษาความปลอดภัยทุกพื้นที่อย่างเข้มข้นโดยเฉพาะในพื้นที่เปราะบางทุกจุดด้วย
---------------
วันศุกร์ที่ 25 มีนาคม 2565
กระทรวงเกษตรฯ เกาะติดสถานการณ์ด่านนำเข้าทางบกของจีนรับมือฤดูกาลผลไม้ไทยปี 2565
กระทรวงเกษตรฯ เกาะติดสถานการณ์ด่านนำเข้าทางบกของจีนรับมือฤดูกาลผลไม้ไทยปี 2565
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า จากสถานการณ์การแพร่ระบาดของเชื้อไวรัสโคโรน่า (Covid-19) สินค้าเกษตรที่ส่งออกไปยังประเทศจีนต้องมีความปลอดภัยและมั่นใจได้ว่าปลอดจากการปนเปื้อนของเชื้อโควิด ซึ่งประเทศจีนเป็นตลาดสินค้าเกษตรที่สำคัญของไทย ปัจจุบันสถานการณ์การแพร่ระบาดโควิดในจีนยังคงเพิ่มขึ้นอย่างต่อเนื่อง ส่งผลให้จีนใช้มาตรการ Zero Covid อย่างจริงจัง โดยควบคุมทั้งคนและการขนส่งสินค้าอย่างเข้มงวด ออกมาตรการระดับชาติและระดับท้องถิ่นที่แตกต่างกันไปตามความเสี่ยงของแต่ละพื้นที่ ซึ่งผลไม้นำเข้าจะต้องถูกตรวจสอบอย่างรัดกุมและต้องได้รับใบรับรอง 3 ชนิด จากหน่วยงานที่เกี่ยวข้องของจีนจึงจะสามารถวางจำหน่ายในตลาดจีนได้ ได้แก่ ใบรับรองผ่านการตรวจสอบกักกัน ใบรับรองผลการตรวจโควิด และใบรับรองการผ่านการฆ่าเชื้อ
อย่างไรก็ตาม กระทรวงเกษตรและสหกรณ์ได้มอบหมายให้สำนักงานที่ปรึกษาการเกษตรต่างประเทศ ประจำกรุงปักกิ่ง ฝ่ายเกษตร ประจำสถานกงสุลใหญ่ ณ นครกว่างโจว ฝ่ายเกษตร ประจำสถานกงสุลใหญ่ ณ นครเซี่ยงไฮ้ สำนักการเกษตรต่างประเทศ และหน่วยงานในสังกัดกระทรวงเกษตรและสหกรณ์ บูรณาการในการติดตามและประสานงานกันอย่างใกล้ชิด นอกจากนี้ ฝ่ายเกษตรฯ กว่างโจว ยังได้จัดทำระบบติดตามสถานการณ์ด่านนำเข้าทางบกของจีน (LandPort-Alert) และสถานการณ์ด่านต่างๆ เพื่อให้หน่วยงานที่เกี่ยวข้องและผู้ประกอบการสามารถติดตามสถานการณ์ได้อย่างทันท่วงที
ทั้งนี้ ผู้ที่สนใจสามารถเข้าถึงข้อมูลรายงานสถานการณ์ต่าง ๆ ของจีน ได้ที่เว็บไซต์ฝ่ายเกษตรฯ กว่างโจว https://www.opsmoac.go.th/guangzhou-home หรือเข้าระบบ LandPort-Alert ผ่านลิงค์ https://landport-alert.opsmoac.go.th/ ผ่านอุปกรณ์สื่อสารทุกชนิด เพื่อเข้าถึงสถานการณ์ด่านนำเข้าผลไม้ไทยทางบกของจีน
วันพุธที่ 29 มิถุนายน 2565
บัตรสวัสดิการแห่งรัฐขยายสิทธิส่วนลดค่าก๊าซหุงต้มเพิ่มเติม (ก.ค. - ก.ย. 65) บรรเทาความเดือดร้อนให้ผู้มีรายได้น้อย ในช่วงที่สินค้าขึ้นราคา
ผู้ถือบัตรสวัสดิการแห่งรัฐได้รับการขยายระยะเวลามาตรการช่วยเหลือส่วนลดค่าก๊าซหุงต้ม จำนวน 100 บาทต่อคนต่อ 3 เดือน ในช่วงเดือน ก.ค. - ก.ย.2565 เริ่มใช้สิทธิวงเงินส่วนลดค่าก๊าซหุงต้มได้ตั้งแต่วันที่ 1 ก.ค.2565 เป็นต้นไป
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีมีมติเห็นชอบมาตรการลดค่าครองชีพรอบใหม่ เป็นเวลา 3 เดือน เพื่อช่วยบรรเทาความเดือดร้อนให้กับประชาชนที่ได้รับผลกระทบจากปัญหาราคาน้ำมันแพง โดยในส่วนของผู้ถือบัตรสวัสดิการแห่งรัฐ จะได้รับการขยายระยะเวลามาตรการช่วยเหลือส่วนลดค่าก๊าซหุงต้ม จำนวน 100 บาทต่อคนต่อ 3 เดือน ในช่วงเดือนกรกฎาคมถึงเดือนกันยายน 2565 โดยกรมบัญชีกลางในฐานะหน่วยงานที่รับผิดชอบเรื่องการจ่ายเงินให้แก่ร้านค้าที่ผู้มีสิทธินำบัตรสวัสดิการแห่งรัฐไปชำระค่าก๊าซหุงต้ม ซึ่งจะเริ่มใช้สิทธิวงเงินส่วนลดค่าก๊าซหุงต้มได้ตั้งแต่วันที่ 1 กรกฎาคม 2565 เป็นต้นไป ขอสรุปรายละเอียดวงเงินสิทธิในบัตรสวัสดิการแห่งรัฐประจำเดือนกรกฎาคม - กันยายน 2565 ดังนี้
ทุกวันที่ 1 ของเดือน (ไม่สามารถถอนเป็นเงินสดได้ และไม่สะสมในเดือนถัดไป)
- วงเงินซื้อสินค้า 200/300 บาทต่อเดือน
- ส่วนลดค่าซื้อก๊าซหุงต้ม 100 บาทต่อ 3 เดือน (ก.ค. - ก.ย. 65)
- ค่าใช้จ่ายในการเดินทาง ประกอบด้วย
ค่าโดยสารรถ บขส. 500 บาทต่อเดือน
ค่าโดยสารรถไฟ 500 บาทต่อเดือน
ค่าโดยสารรถไฟฟ้า (MRT/BTS/ARL) และ ขสมก. 500 บาทต่อเดือน (สำหรับผู้ถือบัตรสวัสดิการแห่งรัฐที่อาศัยอยู่ในเขต กทม. และปริมณฑล)
ทุกวันที่ 15 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ 50/100 บาทต่อเดือน (ผู้สูงอายุที่ได้รับสิทธิตั้งแต่ ต.ค. 64 - ก.ค. 65 จะได้รับเงินเข้าบัตรฯ ในเดือน เม.ย. - ก.ย. 65)
ทุกวันที่ 18 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินคืนค่าไฟฟ้า ไม่เกิน 315 บาทต่อครัวเรือนต่อเดือน (สำหรับผู้ถือบัตรสวัสดิการแห่งรัฐ ที่ใช้ไฟฟ้าไม่เกิน 315 บาทต่อเดือน)
- เงินคืนค่าน้ำประปา ไม่เกิน 100 บาทต่อครัวเรือนต่อเดือน (สำหรับผู้ถือบัตรสวัสดิการแห่งรัฐ ที่ใช้น้ำประปาไม่เกิน 315 บาทต่อเดือน จะได้รับเงินคืนค่าน้ำประปาไม่เกิน 100 บาท ส่วนที่เกินจาก 100 บาท ผู้ถือบัตรฯ เป็นผู้ชำระเอง)
ทุกวันที่ 22 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินเพิ่มเบี้ยความพิการ 200 บาทต่อเดือน (สำหรับผู้ถือบัตรสวัสดิการแห่งรัฐ ที่มีบัตรประจำตัวคนพิการและได้รับเงินเบี้ยความพิการ)
“สำหรับผู้ถือบัตรสวัสดิการแห่งรัฐท่านใดที่ไม่ประสงค์จะใช้บัตรสวัสดิการแห่งรัฐ สามารถส่งคืนได้ที่กรมบัญชีกลางหรือสำนักงานคลังจังหวัด 76 จังหวัดทั่วประเทศ และสามารถติดตามข่าวสารของกรมบัญชีกลางได้จากช่องทางต่าง ๆ ของกรมบัญชีกลาง เช่น Facebook Youtube Instagram Twitter และ CGD Application หรือโทรศัพท์สอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 และ Call Center กรมบัญชีกลาง 0 2270 6400 ในวัน เวลาราชการ" โฆษกกรมบัญชีกลาง กล่าว
วันเสาร์ที่ 23 เมษายน 2565
ครม. อนุมัติ 2,054 ล้านบาท หนุนโครงการของสถาบันอุดมศึกษาของรัฐ 4 แห่ง ช่วยฟื้นฟูเศรษฐกิจฐานรากและชุมชน
.....
ที่ประชุมครม. (19 เม.ย. 65) อนุมัติงบประมาณจำนวน 2,054.054 ล้านบาท เพื่อดำเนินโครงการช่วยเหลือภาคเกษตรที่ประสบปัญหาจากการแพร่ระบาดของโรคโควิด-19
.
เป็นการสนับสนุนโครงการของสถาบันอุดมศึกษาของรัฐ 4 แห่ง คือ มหาวิทยาลัยมหาสารคาม มหาวิทยาลัยเทคโนโลยีราชมงคล มหาวิทยาลัยแม่โจ้ และ มหาวิทยาลัยราชภัฏมหาสารคาม ประกอบด้วย 5 โครงการย่อย ดังนี้
.
- โครงการวิจัยเชิงปฏิบัติการส่งเสริมการพัฒนายกระดับทักษะอาชีพในภาคเกษตรกรรม เพื่อสร้างความเข้มแข็งของเศรษฐกิจฐานรากของชุมชน
.
-โครงการพัฒนาศักยภาพผู้ประกอบการผลิตภัณฑ์ชุมชน เพื่อฟื้นฟูเศรษฐกิจท้องถิ่นและชุมชน โดยมหาวิทยาลัยมหาสารคาม
.
- โครงการถ่ายทอดเทคโนโลยีและนวัตกรรมด้านเกษตรกรรมและสมุนไพร สร้างความมั่นคงทางอาหารและสุขภาพสู่ชุมชน
.
-โครงการส่งเสริมและพัฒนาอาชีพ ลดรายจ่าย เพิ่มรายได้แก่เกษตรกรไทยฝ่าวิกฤติโควิด 19 ด้วยเทคโนโลยีนวัตกรรม เกษตรสมัยใหม่ (Modern Agriculture -BCG)
.
-โครงการวิจัยและพัฒนาการสร้างอาชีพ สร้างรายได้เพื่อฟื้นฟู เศรษฐกิจฐานราก จากผลกระทบการระบาดของโรคโควิด-19 สู่การพัฒนาที่ยั่งยืน ในเขตพื้นที่ภาคตะวันออกเฉียงเหนือและภาคใต้
.
อ่านเพิ่มเติม คลิก https://www.thaigov.go.th/news/contents/details/53707
#ไทยคู่ฟ้า #ร่วมต้านโควิด19
-------------------
วันจันทร์ที่ 23 พฤษภาคม 2565
รมว.พม. ชูทำงานแบบบูรณาการ เพื่อคุณภาพชีวิตยุคใหม่ ดูแลทุกวัย ยกระดับสวัสดิการ ในงานเสวนา "Better Thailand Open Dialogue"
รมว.พม. ชูทำงานแบบบูรณาการ เพื่อคุณภาพชีวิตยุคใหม่ ดูแลทุกวัย ยกระดับสวัสดิการ ในงานเสวนา "Better Thailand Open Dialogue"
วันที่ 20 พ.ค. 65เวลา 13.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ร่วมเสวนาในหัวข้อ คุณภาพชีวิตยุคใหม่ ดูแลทุกวัย ยกระดับสวัสดิการ ในงานเสวนา Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม โดยมี นายอนุทิน ชาญวีรกูล รองนายกรัฐบนตรีและรัฐมนตรีว่าการกระทรวงสาธารณสุข นางสาวตรีนุช เทียนทอง รัฐมนตรีว่าการกระทรวงศึกษาธิการ และนางสาวอ้อนฟ้า เวชชาชีวะ เลขาธิการสำนักงานคณะกรรมการพัฒนาระบบราชการ ร่วมเสวนา ณ ห้องประชุมรอยัล พารากอน ฮอลล์ห้างสรรพสินค้า สยามพารากอน
นายจุติกล่าวว่า รัฐบาลทำงานแบบบูรณาการ ซึ่งกระทรวง พม. ทำงานเพียงหน่วยงานเดียวย่อมไม่สำเร็จ เราจำเป็นต้องทำงานร่วมกับกระทรวงอื่นๆ เพื่อให้ได้ผลสำเร็จ จากสถานการณ์โควิด - 19จะเห็นเป็นตัวอย่าง โดยนายกรัฐมนตรีได้ประกาศว่าจะรักษาชีวิตของคนไทย และป้องกันไม่ให้คนไทยเจ็บป่วย ซึ่งสิ่งที่เห็นคือ นอกจากความร่วมมือของประชาชนแล้ว ทุกกระทรวงได้ร่วมมือช่วยกันทำงาน และเราโชคดีที่มีฐานการแพทย์ที่เข้มแข็งและครอบคลุมทั่วถึง เพื่อที่ดูแลคนไทยทั้งประเทศ รวมทั้ง อสม. คอยดูแลประชาชนในพื้นที่ ทั้งนี้ ประชาชนคือสิ่งสำคัญที่สุด ทุกกระทรวงจึงมีการบูรณาการที่ดี ซึ่งเกิดจากการดำเนินงานของรัฐบาล
นายจุติกล่าวต่อไปว่า กระทรวง พม. ได้จัดบริการแบบจุดเดียวเบ็ดเสร็จ หรือ One Stop Service สำหรับคนพิการ เนื่องจากทราบว่ามีปัญหามาก โดยบูรณาการร่วมกับกระทรวงสาธารณสุขและกระทรวงมหาดไทย เพื่อช่วยทำบัตรประจำตัวคนพิการ ในขณะเดียวกันประเทศไทยมีปัญหาเรื่องแม่เลี้ยงเดี่ยวจำนวนมาก กระทรวง พม. จึงได้บูรณาการร่วมกับกระทรวงศึกษาธิการ ในการดูแลเด็กที่มีปัญหาการตั้งครรภ์ในวัยที่ไม่พร้อม รวมไปถึงกระทรวงมหาดไทย กระทรวงสาธารณสุข และกระทรวงแรงงาน ในการช่วยกันดูแลและหางานทำ เพื่อให้เด็กมีอนาคตต่อไป ซึ่งเด็กเหล่านี้ต้องได้รับคำแนะนำ เพราะยังไม่มีประสบการณ์ในการใช้ชีวิต หากเราไม่ได้บูรณการร่วมกัน สิ่งเหล่านี้ย่อมจะเกิดขึ้นไม่ได้
นายจุติกล่าวเพิ่มเติมว่า สำหรับความมั่นคงด้านที่อยู่อาศัย 2 ปีที่ผ่านมา กระทรวง พม. ได้ดำเนินโครงการบ้านเคหะสุขประชา สำหรับผู้มีรายได้น้อย เป็นบ้านเช่าราคาถูก เริ่มต้น 999 บาทต่อเดือน ซึ่งเป็นค่าเช่าที่ต่ำกว่าท้องตลาด 40 เปอร์เซ็นต์ โดยมีแนวคิดที่เปลี่ยนจากการทำกำไรเชิงพาณิชย์เป็นกำไรเชิงสังคม ส่วนความมั่นคงด้านอาชีพ กระทรวง พม. ได้สร้างอาชีพใหม่หลังโควิด - 19 อาทิ อาชีพเชฟอาหารไทยและบัตเลอร์ (Butler) ซึ่งเป็นอาชีพที่สามารถต้อนรับชาวต่างประเทศได้
วันจันทร์ที่ 6 มิถุนายน 2565
ครม. เห็นชอบเยียวยา ปชช. ที่ได้รับผลกระทบจากการก่อสร้าง 4 โครงการชลประทาน เป็นกรณีพิเศษ
.....
ที่ประชุม ครม. (30 พ.ค. 65) เห็นชอบการแก้ไขปัญหาผู้ได้รับผลกระทบจากการก่อสร้างโครงการชลประทาน รวม 4 โครงการ ซึ่งกระทรวงเกษตรและสหกรณ์ “ขอยกเว้นการปฏิบัติตามมติ ครม. เมื่อวันที่ 21 เม.ย. 2541” ที่วางหลักการไว้ว่า ไม่สามารถจ่ายค่าชดเชย หรือค่าทดแทนซ้ำซ้อนหรือย้อนหลังให้แก่เกษตรกรที่ได้รับผลกระทบจากการสร้างเขื่อนได้
.
โดยอนุมัติให้กรมชลประทานจ่ายเงินค่าชดเชย หรือค่าขนย้าย สำหรับค่าที่ดินไม่มีเอกสารสิทธิ ให้แก่ราษฎรที่ได้รับผลกระทบ เป็นกรณีพิเศษ ประกอบด้วย
.
-โครงการเขื่อนน้ำอูน จ.สกลนคร อนุมัติให้ช่วยเหลือราษฎร "กลุ่มตกค้าง" ยังไม่ได้รับเงิน จำนวน 295 รายจ่ายในอัตราเดิม 10,000 บาทต่อไร่ รายละไม่เกิน 15 ไร่ ส่วนผู้ที่ขอเงินเพิ่ม 2,285 ราย ให้ช่วยเหลือเยียวยาตามระเบียบตามประเภทที่ดิน
.
-โครงการอ่างเก็บน้ำบ้านทำนบ และโครงการอ่างเก็บน้ำห้วยเชิง จ.สุรินทร์ ให้กำหนดจำนวนเงินช่วยเหลือตามกฎกระทรวงที่ออกตามความใน พ.ร.บ. การประเมินราคาทรัพย์สินเพื่อประโยชน์แห่งรัฐ พ.ศ. 2562
.
-โครงการฝายกุมภวาปี จ.อุดรธานี ให้จ่ายเงิน "ค่าขนย้ายราษฎร" ตามอัตราที่คณะกรรมการกำหนดค่าทดแทนทรัพย์สินเพื่อการชลประทานโครงการฝายกุมภวาปีเคยกำหนดไว้ สูงสุดไม่เกินไร่ละ 50,000 บาท และต่ำสุดไร่ละ 10,000
.
ทั้งนี้ กรมชลประทานจะเป็นผู้ตรวจสอบและกำกับดูแลการจ่ายเงินเยียวยาดังกล่าว ด้วยความถูกต้อง โปร่งใส และป้องกันไม่ให้บุคคลหรือกลุ่มบุคคลแสวงหาผลประโยชน์จากประชาชนที่ได้รับผลกระทบ
#ไทยคู่ฟ้า #ร่วมต้านโควิด19
-------------------
วันจันทร์ที่ 6 กันยายน 2564
บอร์ดบีโอไอส่งเสริม ‘โกลว์’ ขยายลงทุนโรงไฟฟ้าโคเจนฯ 6,000 ล้านบาท
บอร์ดบีโอไอ อนุมัติให้การส่งเสริมการลงทุนโครงการขยายกิจการผลิตพลังงานไฟฟ้าของ บริษัท โกลว์ พลังงาน จำกัด (มหาชน) มูลค่าเงินลงทุนกว่า 6,000 ล้านบาท ผลิตไฟฟ้าและไอน้ำระบบโคเจนเนอเรชัน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่าที่ประชุมคณะกรรมการส่งเสริมการลงทุน หรือบอร์ดบีโอไอ ได้อนุมัติให้การส่งเสริมการลงทุนโครงการรขยายกิจการของ บริษัท โกลว์ พลังงาน จำกัด (มหาชน) เพื่อผลิตไฟฟ้าและไอน้ำระบบโคเจนเนอเรชัน ในพื้นที่นิคมอุตสาหกรรมมาบตาพุด จังหวัดระยอง โดยมีกำลังการผลิตไฟฟ้าประมาณ200เมกะวัตต์ และไอน้ำ460ตัน/ชั่วโมง มูลค่าเงินลงทุนประมาณ6,000ล้านบาท โครงการดังกล่าวเป็นไปตามแผนพัฒนากำลังผลิตไฟฟ้าของประเทศไทย พ.ศ.2561 - 2580(PDP 2018)
สำหรับภาพรวมในกิจการผลิตพลังงานไฟฟ้าในช่วง6เดือนแรก (ม.ค.- มิ.ย.) ของปี2564มีโครงการยื่นขอรับส่งเสริมการลงทุนจำนวนมากถึง198โครงการ หรือประมาณร้อยละ25ของจำนวนโครงการที่ยื่นขอรับการส่งเสริมทั้งหมด และมูลค่าเงินลงทุนสูงถึง120,814ล้านบาท หรือประมาณร้อยละ31ของมูลค่าเงินลงทุนทั้งหมดของโครงการที่ยื่นขอรับการส่งเสริมในช่วงครึ่งปีที่ผ่านมา
********************************
วันจันทร์ที่ 6 กันยายน 2564
โฆษกรัฐบาลขอบคุณคนไทยยังสนับสนุน
โฆษกรัฐบาลขอบคุณคนไทยยังสนับสนุน นายก เผยเร่งเดินหน้าแก้ปัญหาโควิดเต็มที่ ควบคู่กับการฟื้นฟูเยียวยาประเทศ แจงนายกฯ ไม่อยากเห็นกระแสแบ่งแยก-เกลียดชังแม้กระทั่งในโลกออนไลน์
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า การอภิปรายไม่ไว้วางใจผ่านพ้นไปแล้ว ทั้งนี้ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอบคุณทุกฝ่าย โดยเฉพาะขอบคุณพี่น้องประชาชนทั่วประเทศที่ต่างให้กำลังใจผ่านช่องทางต่าง ๆ สนับสนุนให้ พล.อ.ประยุทธ์ทำงานต่อไปโดยจะเร่งทำงานเพื่อให้ประชาชนปลอดโรค ปลอดภัย ซึ่งเห็นได้จากจำนวนตัวเลขผู้หายป่วยที่มีมากกว่าผู้ติดเชื้อใหม่รายวันอย่างต่อเนื่อง ขณะที่ยอดการฉีดวัคซีนของไทยก็สะสมไปแล้วกว่า 36 ล้านโดส รวมทั้งจะเริ่มกระจายชุดตรวจ ATK จำนวน 8.5 ล้านชุดให้กับประชาชนฟรีโดยไม่เสียค่าใช้จ่ายตั้งแต่วันที่ 16 ก.ย. นี้เป็นต้นไปด้วย แต่เมื่อตัดภาพมาที่พรรคเพื่อไทย ซึ่งจัดแคมเปญให้ประชาชนมาลงชื่อ"รวมพลไล่ประยุทธ์” โดยระบุว่ามีล้านกว่าคนมาลงชื่อไว้นั้น ยังน่าสงสัยว่าสามารถที่จะยืนยันตัวตนได้จริงหรือไม่
นายธนกร ยังกล่าวถึงเพจ "รักลุงตู่" ที่มีการลงคะแนนสนับสนุน พล.อ.ประยุทธ์กว่า 5.1 ล้านคนด้วยว่า ไม่ทราบว่าใครเป็นผู้จัดทำ ซึ่งที่ผ่านมาตนเคยแจ้งแล้วว่า ไม่ต้องการเห็นภาพความแตกแยก ทั้งนี้ นายกรัฐมนตรีเน้นย้ำถึงพลังความสามัคคีของคนในชาติ ที่จะเป็นแรงขับเคลื่อนบ้านเมืองไปสู่จุดหมายร่วมกัน ดังนั้น นายกรัฐมนตรีจึงไม่ต้องการให้เกิดกระแสแบ่งแยกหรือความเกลียดชังแม้กระทั่งในโลกออนไลน์ก็ตาม
..........................
วันอาทิตย์ที่ 5 ธันวาคม 2564
จังหวัดชายแดนใต้ยังไม่พบโอไมครอน เปิดด่านไทย-มาเลย์หรือไม่ รอมติศบค. คาด 13 ธ.ค.
จังหวัดชายแดนใต้ยังไม่พบโอไมครอน เปิดด่านไทย-มาเลย์หรือไม่ รอมติศบค. คาด 13 ธ.ค.
วันที่ 5 ธ.ค. 64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากกรณีที่ประเทศมาเลเซียพบการติดเชื้อโควิด-19 สายพันธุ์โอไมครอน ในนักศึกษาที่เดินทางกลับจากแอฟริกาใต้ ขณะนี้ทางการมาเลเซียแจ้งว่า ยังไม่มีเหตุที่น่ากังวล เนื่องจากบุคคลดังกล่าวได้รับการกักตัวทันทีที่เดินทางถึงมาเลเซียและได้ทำการติดตามผู้สัมผัสใกล้ชิด รวมถึงทำการตรวจหาเชื้อกับบุคคลที่มีความเสี่ยงแล้ว สำหรับสถานการณ์ในพื้นที่จังหวัดชายแดนใต้ ผู้ตรวจราชการกระทรวงสาธารณสุขเขตสุขภาพที่ 12 (สงขลา สตูล ตรัง พัทลุง ปัตตานี ยะลา และนราธิวาส) ได้รายงานว่า ขณะนี้ยังไม่พบสายพันธุ์โอไมครอน ขอให้ประชาชนอย่าตระหนก ทางกระทรวงสาธารณสุขมีระบบการตรวจหาเชื้อและส่งไปถอดรหัสพันธุกรรมหาสายพันธุ์ที่ศูนย์วิทยาศาสตร์การแพทย์ที่ 12 สงขลา โดยจะดำเนินการสุ่มตรวจใน 4 กรณี คือ 1.หากพบการลักลอบเข้ามาแล้วติดเชื้อ 2.สุ่มจากการติดเชื้อในคลัสเตอร์ชุมชน 3.กลุ่มบุคลากรทางการแพทย์ และ 4.ตรวจหาสายพันธุ์จากผู้ติดเชื้อที่เสียชีวิต โดยที่ผ่านมาได้มีการส่งตรวจหาสายพันธุ์ประมาณ 1,000 ตัวอย่างต่อเดือน
ขณะที่ มีข้อเรียกร้องของกลุ่มสมาชิกสภาผู้แทนราษฎรจังหวัดชายแดนใต้ให้มีการเปิดด่านชายแดนไทย-มาเลเซีย นางสาวรัชดา กล่าวว่า ในกรณีนี้ ได้รับทราบข้อมูลเบื้องต้นจาก ศบค.ส่วนหน้าว่า ขอรับข้อเสนอดังกล่าวมาพิจารณา ซึ่งความจริงในที่ประชุม ศบค.ครั้งที่ผ่านมา ได้เห็นชอบหลักการในเบื้องต้นแล้ว และให้ ศบค.ส่วนหน้าไปพิจารณาในรายละเอียดเพิ่มเติม อย่างไรก็ตาม หลังจากการประชุม ศบค.ครั้งนั้น ได้เริ่มพบการติดเชื้อโควิด-19 สายพันธุ์โอไมครอนในประเทศมาเลเซีย ทางศบค.ส่วนหน้า ได้ติดตามสถานการณ์อย่างใกล้ชิด และจะมีการหารือกันในสัปดาห์หน้านี้ เพื่อเสนอให้ ศบค.ชุดใหญ่พิจารณาในการประชุมครั้งหน้า ซึ่งคาดว่าจะมีขึ้นใน 13 ธ.ค.นี้
------------------------
วันพฤหัสบดีที่ 14 ตุลาคม 2564
ประกาศ ขสมก. ประจำวันที่ 14 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย
ประกาศ ขสมก. ประจำวันที่ 14 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย
1 ) ผู้จัดการสาย 514 เพศชาย อายุ 56 ปี
2)นายท่าปล่อยรถโดยสารปรับอากาศ สาย 519 เพศชาย อายุ 55 ปี
3)พนักงานขับรถประจำสำนักงาน อู่สวนสยาม เขตการเดินรถที่ 2 เพศชาย อายุ 48 ปี ได้
4)พนักงานเติมน้ำมันรถโดยสาร อู่มีนบุรี เพศชาย อายุ 59 ปี
5)พนักงานเก็บค่าโดยสารรถปรับอากาศ สาย 26 เพศหญิง อายุ 51 ปี
วันพุธที่ 21 กรกฎาคม 2564
สธ.เร่งสอบสวนสาเหตุครูสาวเสียชีวิตหลังฉีดวัคซีน
กระทรวงสาธารณสุข เร่งตรวจสอบข้อมูลและผลชันสูตร กรณีครูสาวอายุ 39 ปี จ.ประจวบคีรีขันธ์ เสียชีวิตภายหลังฉีดวัคซีนสลับชนิด ขณะนี้ยังไม่สรุปสาเหตุ คาดรู้ผลเร็วๆ นี้
กระทรวงสาธารณสุข เร่งตรวจสอบข้อมูลและผลชันสูตร กรณีครูสาวอายุ 39 ปี จ.ประจวบคีรีขันธ์ เสียชีวิตภายหลังฉีดวัคซีนสลับชนิด ขณะนี้ยังไม่สรุปสาเหตุ คาดรู้ผลเร็วๆ นี้
วันนี้ (21 กรกฎาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์โสภณ เอี่ยมศิริถาวร รองอธิบดีกรมควบคุมโรค กล่าวถึงกรณีผู้เสียชีวิตภายหลังรับวัคซีนโควิด19สลับชนิด ว่า ขอแสดงความเสียใจกับครอบครัวผู้เสียชีวิต โดยกรณีดังกล่าวเป็นผู้หญิงอายุ 39 ปี อาชีพครู จ.ประจวบคีรีขันธ์ มีโรคความดันโลหิตสูง และมีค่า BMI 31 มีประวัติฉีดเข็มแรก เป็นวัคซีนซิโนแวค เมื่อวันที่ 28 มิถุนายน และเข็มสองเป็นแอสตร้าเซนเนก้า วันที่ 19 กรกฎาคม และเสียชีวิตเมื่อวันที่ 20 กรกฎาคมที่ผ่านมา ซึ่งขณะนี้ยังไม่สรุปว่ามีความเกี่ยวข้องกับวัคซีนหรือไม่ ยังต้องหาสาเหตุต่อไป โดยแพทย์ได้ตรวจเบื้องต้นและมีการชันสูตรที่โรงพยาบาลพระจอมเกล้า จ.เพชรบุรี คาดว่าผลการตรวจออกมาเร็ววันนี้
นายแพทย์โสภณกล่าวต่อว่า กระทรวงสาธารณสุข ได้ปรับการฉีดวัคซีนในสถานการณ์ที่มีการระบาดของเชื้อสายพันธุ์เดลตา ซึ่งคำแนะนำคณะผู้เชี่ยวชาญ คณะกรรมการโรคติดต่อแห่งชาติ ได้พิจารณาข้อมูลผลการศึกษาระดับภูมิคุ้มกันที่ให้มีการฉีดวัคซีนชนิดเชื้อตายและตามด้วยชนิดไวรัลเวคเตอร์ ห่างกัน3 สัปดาห์ จะสร้างภูมิคุ้มกันอย่างรวดเร็วใน2 สัปดาห์หลังการฉีดเข็มที่สอง สามารถสู้กับเชื้อกลายพันธุ์สายพันธุ์เดลต้าได้ดีขึ้น โดยประเทศไทยฉีดวัคซีนโควิด 19 แล้วกว่า 14.8 ล้านโดสมีรายงานการเสียชีวิต 229 ราย คิดเป็นอัตรา 16 ต่อ 1 ล้านเข็มวัคซีน ในระยะ 1 เดือนหลังรับวัคซีน ซึ่งยังไม่พบว่าการเสียชีวิตเป็นผลที่เกิดโดยตรงจากวัคซีน คณะผู้เชี่ยวชาญมีการติดตามและพิจารณาสาเหตุโดยละเอียด ทั้งการฉีดวัคซีน อาการที่เกิดขึ้น ผลตรวจทางห้องปฏิบัติ ผลการชันสูตร ขณะนี้ยังไม่พบสาเหตุที่มาจากการฉีดวัคซีนโดยตรง แต่หลายรายมีโรคร่วม เช่น หลอดเลือดหัวใจ หลอดเลือดสมอง เป็นต้น และเป็นสาเหตุการเสียชีวิต สำหรับการฉีดวัคซีนสลับชนิดมีจำนวนมากกว่า 8.4 หมื่นคน
“วัคซีนทั้ง 2 ชนิดที่ฉีดในประเทศไทย เป็นวัคซีนที่พิสูจน์แล้วว่ามีความปลอดภัยสูงจากการที่ฉีดมากกว่า10 กว่าล้านโดส เพียงแต่รายนี้เป็นการฉีดสลับชนิดวัคซีนและเกิดเหตุการณ์เสียชีวิต ซึ่งอยู่ระหว่างการตรวจชันสูตรศพส่วนผลสรุปสาเหตุการเสียชีวิตจะแจ้งให้ทราบต่อไป” นายแพทย์โสภณกล่าว
************************************ 21 กรกฎาคม 2564
วันเสาร์ที่ 6 พฤศจิกายน 2564
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข น้อมนำมาถวายแด่พระสงฆ์ ณ วัดพุทไธศวรรย์ จังหวัดพระนครศรีอยุธยา
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข น้อมนำมาถวายแด่พระสงฆ์ที่จำพรรษากาลถ้วนไตรมาส ณ วัดพุทไธศวรรย์ อ.พระนครศรีอยุธยา จ.พระนครศรีอยุธยา เพื่อเป็นการทำนุบำรุงพระพุทธศาสนา
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข น้อมนำมาถวายแด่พระสงฆ์ที่จำพรรษากาลถ้วนไตรมาส ณ วัดพุทไธศวรรย์ อ.พระนครศรีอยุธยา จ.พระนครศรีอยุธยา เพื่อเป็นการทำนุบำรุงพระพุทธศาสนา พร้อมมอบตู้ยา ยาตำราหลวง และทุนการศึกษาให้แก่โรงเรียนในความอุปถัมภ์ของวัดพุทไธศวรรย์
วันนี้ (6 พฤศจิกายน 2564) ที่วัดพุทไธศวรรย์ ต.สำเภาล่ม อ.พระนครศรีอยุธยา จ.พระนครศรีอยุธยา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานถวายผ้าพระกฐินพระราชทานของกระทรวงสาธารณสุข ประจำปี 2564 โดยมี นายแพทย์เกียรติภูมิ วงศ์รจิต ปลัดกระทรวงสาธารณสุข ผู้บริหาร ข้าราชการและเจ้าหน้าที่ พุทธศาสนิกชน ร่วมพิธี
นายอนุทิน กล่าวว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทาน ผ้าพระกฐินให้กระทรวงสาธารณสุข น้อมนำไปถวายพระสงฆ์ที่จำพรรษากาลถ้วนไตรมาส ณ วัดพุทไธศวรรย์ อำเภอพระนครศรีอยุธยา จังหวัดพระนครศรีอยุธยา เพื่อสืบสานวัฒนธรรมและประเพณีอันดีงามของพุทธศาสนิกชนในการทำนุบำรุงพระพุทธศาสนา และบำรุงพระอาราม โดยผู้บริหาร ข้าราชการ เจ้าหน้าที่กระทรวงสาธารณสุข และประชาชนผู้มีจิตศรัทธาได้ร่วมทำบุญสมทบถวายผ้าพระกฐินพระราชทานเป็นเงินทั้งสิ้น 3,763,108.25 บาท (สามล้านเจ็ดแสนหกหมื่นสามพันหนึ่งร้อยแปดบาทยี่สิบห้าสตางค์) และมอบตู้ยา ยาตำราหลวง และทุนการศึกษาให้แก่โรงเรียนในอุปถัมภ์จำนวน 2 โรงเรียน โรงเรียนละ 5,000 บาท ได้แก่ โรงเรียนวัดพุทไธศวรรย์ และโรงเรียนวัดช้างใหญ่-ประคณห์คดีประชารัฐ
สำหรับเครื่องพระกฐินพระราชทานประจำปีพุทธศักราช 2564 ประกอบด้วย 1.เครื่องสักการะบูชา ได้แก่ ผ้าห่มพระประธาน 1 ผืน เทียนพระปาติโมกข์ 1 ชุด 2.เครื่องนอน ได้แก่ หมอน ผ้าห่มแพร ผ้าห่มขนหนู อย่างละ 1 ชุด3.เครื่องกิน ได้แก่ บาตร ปิ่นโต ช้อน-ส้อม โถข้าว อย่างละ 1 ชุด 4.เครื่องใช้ ได้แก่ ชุดแก้วน้ำกระบะมุก กระติกน้ำร้อน โคมไฟตั้งโต๊ะ ไฟฉาย นาฬิกาปลุก อย่างละ 1 ชุด และ 5.เครื่องมือโยธา ได้แก่ ชุดอุปกรณ์เครื่องมืองานช่างทั่วไป 1 กล่อง ประกอบด้วย ไขควง ค้อน คีม ในการนี้ กระทรวงสาธารณสุขถวายตาลปัตรและย่าม จำนวน 1 ชุด
ทั้งนี้ วัดพุทไธศวรรย์ เป็นพระอารามหลวงชั้นตรี ตั้งอยู่ในเขตตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา นอกเกาะเมืองพระนครศรีอยุธยาทางด้านทิศใต้ ปัจจุบันมีอาณาเขตเนื้อที่ 46 ไร่ 2 งาน 46 ตารางวา สถานที่สำคัญภายในวัดพุทไธศวรรย์ ประกอบด้วย 1.พระมหาธาตุ (ปรางค์ประธาน) 2.พระระเบียง 3.พระอุโบสถ 4.วิหารพระพุทไธศวรรย์ 5.ตำหนักพระพุทธโฆษาจารย์ และ 6.พระอนุสาวรีย์กษัตริย์ 3 พระองค์ และเป็นวัดที่มีความสำคัญในยุคต้นของสมัยอยุธยา ที่สมเด็จพระรามาธิบดีที่ 1 (พระเจ้าอู่ทอง) โปรดเกล้าฯ ให้สร้างเมื่อ พ.ศ. 1896 หลังจากทรงสถาปนากรุงศรีอยุธยาขึ้นเป็นราชธานี 3 ปี วัดแห่งนี้นับจากแรกสร้างจนถึงปัจจุบันมีอายุรวม 654 ปี
********************************* 6 พฤศจิกายน 2564
วันจันทร์ที่ 14 มิถุนายน 2564
ปลัดเกษตรฯ เตรียมความพร้อมรองรับการเปิดให้บริการเส้นทางรถไฟสายไทย-ลาว-จีน และเร่งจัดทำแผนปฏิบัติการด้านการพัฒนาระบบโลจิสติกส์ภาคการเกษตรให้เป็นรูปธรรม
ปลัดเกษตรฯ เตรียมความพร้อมรองรับการเปิดให้บริการเส้นทางรถไฟสายไทย-ลาว-จีน
วันนี้ (14 มิ.ย. 64) ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะอนุกรรมการพัฒนาระบบโลจิสติกส์การเกษตร ครั้งที่ 1/2564 ผ่านระบบออนไลน์ ณ กระทรวงเกษตรและสหกรณ์ ว่า ในการประชุมวันนี้ เป็นการขับเคลื่อนตามนโยบายของรัฐบาล ด้านการพัฒนาระบบการบริหารจัดการขนส่งสินค้าเกษตรและบริการของประเทศในส่วนกระทรวงเกษตรและสหกรณ์ ซึ่งมีวาระพิจารณาสำคัญ 2 เรื่อง ประกอบด้วย 1) กรอบแนวทางการเตรียมความพร้อมเพื่อรองรับการเปิดให้บริการเส้นทางรถไฟสายสาธารณรัฐประชาชนจีน และสาธารณรัฐประชาธิปไตยประชาชนลาว และ 2) การจัดทำ (ร่าง) แผนปฏิบัติการด้านการพัฒนาระบบโลจิสติกส์ภาคการเกษตร
โดยที่ประชุมมีมติเห็นชอบกรอบแนวทางการเตรียมความพร้อมเพื่อรองรับการเปิดให้บริการเส้นทางรถไฟสายสาธารณรัฐประชาชนจีน และสาธารณรัฐประชาธิปไตยประชาชนลาว โดย 1) มอบหมายสำนักงานมาตรฐานสินค้าเกษตรและอาหารแห่งชาติ ในฐานะผู้ประสานงานหลักภายใต้กรอบความร่วมมือด้านสุขอนามัยและสุขอนามัยพืชไทย-จีน(SPS Focal Point) สำนักงานปลัดกระทรวงเกษตรและสหกรณ์ และกรมวิิชาการเกษตรเร่งรัดการลงนามพิธีสารว่าด้วยข้อกำหนดในการกักกันโรค และตรวจสอบสำหรับการส่งออกและนำเข้าผลไม้ไทยผ่านประเทศที่ 3 พร้อมทั้งเร่งหาแนวทางเจรจาเพิ่มเติมด่านนาทา จังหวัดหนองคาย ในเอกสารแนบท้ายพิธีสารฯ เพื่อรองรับการเปิดให้บริการนี้ และ
2) เห็นชอบให้จัดตั้งคณะทำงานเพื่อจัดทำแผนการเตรียมความพร้อมรองรับการให้บริการเส้นทางรถไฟสายไทย-ลาว-จีน ในระยะเร่งด่วนและระยะต่อไป โดยมอบหมายเลขาธิการสำนักงานมาตรฐานสิินค้าเกษตรและอาหารแห่งชาติ
เป็นประธานคณะทำงาน มีหน่วยงานที่เกี่ยวข้องกับการนำเข้า-ส่งออกสินค้าเกษตร เช่น กรมวิชาการเกษตร กรมประมง กรมปศุสัตว์ และการยางแห่งประเทศไทย เป็นคณะทำงาน และมีผู้แทนสำนักงานมาตรฐานสินค้าเกษตรและอาหารแห่งชาติ เป็นฝ่ายเลขานุการ เพื่อดำเนินการจัดทำแผนการเตรียมความพร้อมในภาพรวมของกระทรวงเกษตรและสหกรณ์ในระยะเร่งด่วนที่ครอบคลุมการเตรียมความพร้อม การให้บริการและดำเนินงานในส่วนที่เกี่ยวข้องเมื่อมีการเปิดให้บริการเส้นทางรถไฟสายลาว-จีน ในเดือนธันวาคมนี้ รวมทั้ง จัดทำแผนเตรียมความพร้อมของกระทรวงเกษตรและสหกรณ์ ในระยะต่อไป เพื่อรองรับการให้บริการและดำเนินงานในส่วนที่เกี่ยวข้องเมื่อมีการเชื่อมต่อเส้นทางรถไฟไทย-ลาว-จีนอย่างสมบูรณ์
ขณะเดียวกันได้เห็นชอบกรอบและกระบวนการการจัดทำ (ร่าง) แผนปฏิบัติการด้านการพัฒนาระบบโลจิสติกส์ภาคการเกษตร พ.ศ. 2566-2570 โดยมอบหมายสำนักงานเศรษฐกิจการเกษตร ในฐานะฝ่ายเลขานุการดำเนินการตามกรอบการจัดทำแผนปฏิบัติการฯ และยกร่างแผนปฏิบัติการด้านการพัฒนาระบบโลจิสติกส์ภาคการเกษตร พ.ศ. 2566-2570 เสนอคณะอนุกรรมการฯ พิจารณาให้ความเห็นชอบตามขั้นตอนต่อไป.
วันพุธที่ 8 มิถุนายน 2565
กรมการขนส่งทางราง จัดการประชุมคณะกรรมการติดตามและขับเคลื่อนโครงการรถไฟระหว่างเมือง ครั้งที่ 1/2565
เพื่อเพิ่มปริมาณการขนส่งสินค้าทางรางและนำความเห็นที่ประชุมไปบูรณาการให้เป็นไปตามแผนงานต่อไป
วานนี้ (7 มิถุนายน 2565) นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคมเป็นประธานการประชุมคณะกรรมการติดตามและขับเคลื่อนโครงการรถไฟระหว่างเมือง ครั้งที่ 1/2565 โดยมีผู้แทนจากหน่วยงานที่เกี่ยวข้องเข้าร่วมประชุมทางไกลผ่านระบบ Zoom ได้แก่ สำนักงานปลัดกระทรวงคมนาคม สำนักงานนโยบายและแผนการขนส่งและจราจร การรถไฟแห่งประเทศไทย สำนักงานคณะกรรมการนโยบายเขตพัฒนาพิเศษภาคตะวันออก และกองยุทธศาสตร์และแผนงาน กรมการขนส่งทางราง (ขร.) ในฐานะฝ่ายเลขานุการ โดยมีสาระสำคัญของการประชุม ดังนี้
1. ความคืบหน้าของสถานะโครงการก่อสร้างรถไฟทางคู่ ระยะที่ 1 จำนวน 4 โครงการ ได้แก่
- ช่วงมาบกะเบา - ชุมทางถนนจิระ สัญญาที่ 1 ช่วงมาบกะเบา - คลองขนานจิตร มีความคืบหน้า 94.50% สัญญาที่ 2 ช่วงคลองขนานจิตร - ชุมทางถนนจิระ อยู่ระหว่างปรับแบบและจัดทำรายงานแนวทางการก่อสร้างและผลกระทบ และสัญญาที่ 3 อุโมงค์รถไฟ มีความคืบหน้า 90.918%
- ช่วงลพบุรี - ปากน้ำโพ สัญญาที่ 1 ช่วงบ้านกลับ - โคกกระเทียม มีความคืบหน้า 73.11% และสัญญาที่ 2ช่วงท่าแค - ปากน้ำโพ มีความคืบหน้า 72.81%
- ช่วงนครปฐม - หัวหิน สัญญาที่ 1 ช่วงนครปฐม - หนองปลาไหล มีความคืบหน้า 96.485% และสัญญาที่ 2ช่วงหนองปลาไหล - หัวหิน มีความคืบหน้า 94.896%
- ช่วงประจวบคีรีขันธ์ - ชุมพร สัญญาที่ 1 ประจวบคีรีขันธ์ - บางสะพานน้อย มีความคืบหน้า 86.124% และสัญญาที่ 2 ช่วงบางสะพานน้อย - ชุมพร มีความคืบหน้า 88.210%
2. สำหรับโครงการก่อสร้างรถไฟทางคู่ ช่วงหัวหิน - ประจวบคีรีขันธ์ ที่ก่อสร้างแล้วเสร็จนั้น ส่งผลให้โครงข่ายรถไฟทางคู่เพิ่มขึ้นจากเดิม 543 กิโลเมตร เป็น 627 กิโลเมตร คิดเป็น 15.50%
3. ในส่วนของโครงการก่อสร้างรถไฟทางสายใหม่ ช่วงเด่นชัย - เชียงราย - เชียงของ ลงนามสัญญาจ้างก่อสร้างเมื่อวันที่ 29 ธันวาคม 2564 คณะกรรมการกำหนดราคาเบื้องต้น เห็นชอบหลักเกณฑ์ค่าตอบแทนตาม พระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. 2562 แล้ว อยู่ระหว่างดำเนินการจ้างผู้ให้บริการควบคุมงานก่อสร้าง คาดว่าจะลงนามสัญญาจ้างภายในเดือนมิถุนายน 2565และช่วงบ้านไผ่ - มุกดาหาร - นครพนม ลงนามสัญญาจ้างก่อสร้าง เมื่อวันที่ 29 ธันวาคม 2564 อยู่ระหว่างการแต่งตั้งคณะกรรมการกำหนดราคาเบื้องต้น และสำรวจรายละเอียดอสังหาริมทรัพย์เพื่อเวนคืน คาดว่าจะลงนามสัญญาจ้างผู้ให้บริการควบคุมงานก่อสร้างภายในเดือนมิถุนายน 2565
4. การเสนอขออนุมัติโครงการก่อสร้างรถไฟทางคู่ ระยะที่ 2 ช่วงขอนแก่น - หนองคาย ปัจจุบันได้รับความเห็นจากทั้ง 3 หน่วยงานแล้ว (กระทรวงการคลัง สำนักงบประมาณ สำนักงานสภาพัฒนาการเศรษฐกิจและสังคมแห่งชาติ) โดยในขั้นตอนต่อไป กระทรวงคมนาคมจะประมวลนำเสนอขออนุมัติจากคณะรัฐมนตรีพิจารณาอนุมัติโครงการต่อไป
5. โครงการก่อสร้างรถไฟทางคู่ ระยะที่ 2 ช่วงชุมทางถนนจิระ - อุบลราชธานี และช่วงปากน้ำโพ - เด่นชัย ซึ่งกระทรวงคมนาคมได้มีข้อสั่งการให้การรถไฟแห่งประเทศไทยเร่งนำเสนอขออนุมัติโครงการ ปัจจุบันอยู่ระหว่าง การรถไฟแห่งประเทศไทยจัดทำข้อมูลและจะนำเสนอตามขั้นตอน คาดว่าจะเสนอกระทรวงคมนาคมเพื่อขออนุมัติโครงการได้ภายในปี 2565
6. มอบหมายให้การรถไฟแห่งประเทศไทยเร่งรัดดำเนินการตามแผนปฏิบัติการเพื่อส่งเสริมการเพิ่มประสิทธิภาพในการขนส่งสินค้าทางรถไฟ พ.ศ. 2563 - 2565
เพื่อเพิ่มปริมาณการขนส่งสินค้าทางรางและนำความเห็นที่ประชุมไปบูรณาการให้เป็นไปตามแผนงานต่อไป